मंगलवार को थाने के ठीक पीछे चंद कदम दूरी पर बने काली मंदिर में लोग पूजा अर्चना के लिए पहुंचे। इस बीच मंदिर परिसर के पास स्थित कुएं में जैसे ही लोग पानी लेने गये तो उनके होश उड़ गये। कुएं में शव पड़ा हुआ था। शव की जानकारी उन्होंने पुजारी व पुलिस को दी। थाने के ठीक पीछे कुएं में शव की जानकारी मिलते ही थानाध्यक्ष फोर्स के साथ पहुंचे। उन्होंने आसपास देखा तो 20 मीटर दूर के करीब बगीचे से किसी को घसीटने के निशान मिट्टी में मिले। यहां पर खून भी मिट्टी में पड़ा था।